cyanic-selkie/wikianc huggingface dataset:
চলচ্চিত্র সম্পাদনা
কন্টিন্যুইটি সম্পাদনা এবং তার বিকল্প
চিরায়ত হলিউড চলচ্চিত্র-এ এই কন্টিন্যুইটি সম্পাদনার ব্যাপারে অগ্রণী ছিলেন প্রসিদ্ধ নির্মাতা ডি ডব্লিউ গ্রিফিথ। তিনি প্রযুক্তিগত কলা-কৌশলের প্রভূত উন্নতিসাধন করেন, যেমন ১৮০ ডিগ্রির নীতি, এস্টাবলিশিং শট, শট রিভার্স শট, ইত্যাদি। তার নির্মিত ছবিগুলির মধ্যে, যেমন দ্য বার্থ অফ আ নেশন(১৯১৫), ইনটলারেন্স(১৯১৬), ইত্যাদি, এইসব কৌশলের ব্যাপক ব্যবহার লক্ষ্য করা যায়।
সেকালের রুশ নির্মাতাদের এই ব্যাপারে চিন্তাভাবনা, যেমন লিও কালশভ, সমকালীন হলিউডের চেয়ে ভাবাদর্শগতভাবে অনেকটাই আলাদা ছিল। সের্গেই আইজেনস্টাইন তার নিজস্ব স্টাইলের মাধ্যমে এই ব্যাপারে সম্পূর্ণ নতুন এক দিগন্ত খুলে দেন।
পরাবাস্তববাদী এবং ডাডা শিল্পীরা এই চিরাচরিত সম্পাদনা রীতির বিকল্প নিয়ে প্রচুর পরীক্ষা-নিরীক্ষা করেন, যেমন লুই বুনুয়েল তার আঁ শিঁয়া আঁদালু(১৯২৯) ছবিতে বা রেনে ক্লেয়ার তার এনট্রাক্টে(১৯২৪) ছবিতে।
১৯৫০ ও ৬০ দশকের ফ্রেঞ্চ নিউ ওয়েভ বা ফরাসি নবকল্লোল যুগের নির্মাতারা, যেমন জঁ-লুক গদার, ফ্রঁসোয়া ত্রুফো, এবং তাদের সমসাময়িক আমেরিকান চলচ্চিত্র নির্মাতারা, যেমন অ্যান্ডি ওয়ারহল বা জন ক্যাসভেৎস, সম্পদনার পদ্ধতিতে অনেক নতুন চিন্তাধারার আমদানি করেন। এই যুগের ছবিতে আখ্যানের গুরুত্ত্ব কম থাকত আর নির্মাতারা সম্পাদনাসহ চলচ্চিত্র নির্মাণের সর্বক্ষেত্রেই চিরাচরিত হলিউড স্টাইলকে অস্বীকার করে কাজ করতেন। ডাডা এবং পরাবাস্তববাদী পূর্বসূরীদের মত এরাও ছবিতে অবিচ্ছেদ্যতা বজায় রাখার পরোয়া করতেন না, এবং জাম্প কাট বা অন্যান্য প্রয়োগিক কৌশলের মাধ্যমে দর্শককে বারবার বুঝিয়ে দিতেন যে তারা যেটা দেখছেন সেটা আসলে একটা সিনেমা!
বিংশ শতাব্দীর শেষের দিক থেকে ছবিতে সম্পাদনার কৌশলে একটা বড় পরিবর্তন লক্ষ্য করা যায়। বর্তমানে ছবিতে অতি দ্রুত কর্মকাণ্ড, অরৈখিক বা বিচ্ছিন্ন ঘটনাক্রম দেখানোর প্রবণতা বেড়েছে।
সম্পাদনার তাৎপর্য্য
কিংবদন্তি রুশ পরিচালক ভি আই পুদভকিন লক্ষ্য করেন যে সম্পাদনাই হল সমস্ত চলচ্চিত্র নির্মাণ প্রক্রিয়ার একমাত্র অংশ যা চলচ্চিত্রের একেবারে নিজস্ব। আলোকচিত্র গ্রহণ, শিল্প নির্দেশনা, চিত্রনাট্য রচনা, শব্দগ্রহণ — চলচ্চিত্রের সঙ্গে জড়িত এই সমস্ত প্রক্রিয়াই অন্য কোনো না কোনো শিল্পমাধ্যম থেকে উদ্ভূত, কিন্তু একমাত্র সম্পাদনাই হল অনন্য! প্রসিদ্ধ আধুনিক মার্কিন পরিচালক স্ট্যানলি কুবরিক বলেছেন "আমি সম্পাদনা ভালোবাসি। আমার ধারণা চলচ্চিত্র নির্মাণের অন্য যেকোনো বিভাগের তুলনায় আমি সম্পাদনাই সবচেয়ে বেশি পছন্দ করি। একটু চপলতা করতে চাইলে বলতে পারি, সম্পাদনার আগে যা কিছু করা হয় তার উদ্দেশ্যই হল সম্পাদনার জন্য ছবিগুলো প্রস্তুত করা !"
বিখ্যাত মার্কিন লেখক-নির্দেশক প্রেস্টন স্টার্জ-এর মতে, "প্রেক্ষাগৃহে উপস্থিত দর্শকের মাথায় সম্পাদনার একটা নিজস্ব নিয়মনীতি কাজ করে। চলচ্চিত্রের সম্পাদকের কাজ হল যতটা সম্ভব সেই রীতির কাছাকছি যাওয়া, তিনি যত কাছাকাছি যেতে পারবেন তত তার সম্পাদনা আরও বেশি করে অদৃশ্য থাকবে। ক্যামেরা এক ব্যক্তির মুখের ওপর থেকে সরে গিয়ে অন্য ব্যক্তির মুখের উপর স্থির হওয়ার দৃশ্যে, ঠিক মাথা ঘোরাবার মুহূর্তে যদি কাট করা হয়, তাহলে দর্শক সেই কাট সম্পর্কে অনবহিত থাকেন। যদি কাট করতে গিয়ে এক সেকেণ্ডের এক-চতুর্থাংশও এদিক-ওদিক হয় তবে দর্শকের চোখে ধাক্কা লাগতে পারে। আরেকটি আবশ্যিক শর্ত হল দুটি শটের মধ্যে বর্ণসঙ্গতি! একটা কাট করে কালো থেকে সাদায় চলে গেলে একধরণের ঝাঁকুনি বোধ হয়। প্রতিটি প্রদত্ত মুহূর্তে ক্যামেরা সেদিকেই তাক করা উচিত দর্শক যেদিকে তাকাতে চান। সেই নির্দিষ্ট দিকটা খুঁজে পাওয়াও অদ্ভুতভাবে সহজ, শুধু মনে রাখতে হবে চোখটা কোনদিকে যাচ্ছে। "
সহকারী সম্পাদক
সম্পাদনার জন্য প্রয়োজনীয় যাবতীয় উপাদান সংগ্রহ এবং সংগঠনের কাজে সম্পাদক ও পরিচালককে সাহায্য করার জন্য উপস্থিত থাকেন ‘সহকারী সম্পাদক’। সম্পাদনা শেষ হয়ে গেলে, ছবিকে চূড়ান্ত রূপ দেওয়ার জন্য প্রয়োজনীয় নির্দেশিকার তত্ত্বাবধান তিনিই করেন। বড় বাজেটের ছবিতে সম্পাদকের সঙ্গী হিসাবে একাধিক সহকারীর একটি দল থাকে। সেই দলের দায়িত্ত্বে থাকেন প্রধান সহকারী সম্পাদক, প্রয়োজনে তিনি নিজেও অল্পবিস্তর ছবি সম্পাদনা করেন। বাকি সহকারীদের প্রত্যেকের কাজ নির্দিষ্ট করে দেওয়া থাকে, সচরাচর তারা নির্দিষ্ট সময়ে কাজ শেষ করার জন্য পরস্পরকে সাহায্য করেন। শিক্ষানবীশ সম্পাদকরা সাধারণত এই সহকারীদের সাহায্য করে অভিজ্ঞতা সঞ্চয় করেন। কম বাজেটের ছবি বা তথ্যচিত্রের ক্ষেত্রে অবশ্য একজনের বেশি সহকারী রাখা সম্ভব হয়না। দূরদর্শনের কাজেও সাধারণত সম্পাদকের একজনই সহকারী থাকেন।
বর্তমান ডিজিটাল যুগে সহকারী সম্পাদকের সাংগঠনিক কাজটা অনেকটা ডেটাবেস ম্যানেজমেন্টের সঙ্গে তুলনীয়। শুটিংয়ের পরে প্রতিটি ছবি এবং শব্দ বিশেষ সাংকেতিক সংখ্যা ব্যবহার করে চিহ্নিত করা হয়। সহকারী সম্পাদক এই সংকেতগুলো ডেটাবেসে তুলে রাখেন, পরবর্তীকালে এই ডেটাবেসটিকে কম্পিউটার প্রোগ্রামে সংযুক্ত করা হয়। সম্পাদক এবং পরিচালক ছবির এই ডিজিটাল কপির উপরই যাবতীয় কাটাছেঁড়া করেন, একে ‘অফলাইন’ সম্পাদনাও বলে। সম্পাদনা চূড়ান্ত হলে সহকারী সম্পাদক তাকে ‘অনলাইন’-এ নিয়ে আসেন। এর অর্থ হল নির্দেশিকা মিলিয়ে মিলিয়ে ছবির মূল উচ্চগুণমানসম্পন্ন ছবি ও শব্দ উপাদানগুলিকে সম্পাদনা করা। সম্পাদকের সহকারী হিসাবে কাজ করা আসলে পরবর্তীকালে প্রধান সম্পাদক হওয়ার পেশাগত ধাপ, তবে অনেকেই আবার চিরকাল সহকারীর কাজ করেই সন্তুষ্ট থাকেন, প্রধান সম্পাদক হওয়ার দুঃসাহসিক পথে পা বাড়ান না।
তথ্যসূত্র
গ্রন্থপঞ্জি
আরও পড়ুন
বহির্যোগাযোগ
উইকিবই
উইকিবিশ্ববিদ্যালয়
ইবনে আল-রাওয়ান্দি
ইবনে আল-রাওয়ান্দি (৮২৭ খ্রি.-৯১১খ্রি.) একজন বিখ্যাত নাস্তিক দার্শনিক। তার পুরো নাম: আবু আল-হাসান আহমদ ইবনে ইয়াহিয়া ইবনে ইসহাক আল-রাওয়ান্দি। তিনি ইসলামের প্রারম্ভিক দিকের সংশয়বাদী ও ধর্মসমালোচক। শুরুর দিকে তিনি ছিলেন একজন মুতাযিলা পণ্ডিত, কিন্তু পরে মুতাযিলা মতবাদ বর্জন করেন। ইসলাম ও প্রত্যাদিষ্ট ধর্ম পরিত্যাগ করে মুক্তচিন্তক হওয়ার আগে তিনি কিছু সময়ের জন্য শিয়া ইসলামের সংস্পর্শে আসেন। মৃত্যুর পর তার কোনো বই টিকে না থাকলেও সমালোচক ও সমর্থক মুসলিম লেখকদের লেখনিতে তার চিন্তা-ভাবনার কথাবার্তা লিপিবদ্ধ রয়েছে।
জীবন
ইবনে আল-রাওয়ান্দি ৮১৫ হিজরিতে কাশানের রাওয়ান্দে (বর্তমানে এটি কেন্দ্রীয় ইরানে অবস্থিত) জন্ম গ্রহণ করেন। কেউ-কেউ বলেন, ইবনে আল-রাওয়ান্দি বৃহত্তর খোরাসানের মার্ভ-রুদে (বর্তমানে এটি আফগানিস্তানের উত্তর-পশ্চিমে অবস্থিত) জন্মগ্রহণ করেন। মিশরি পণ্ডিত আবদুর রহমান বাদাঈ’র মতে, আল-রাওয়ান্দি আব্বাসীয় খলিফা আল-মামুনের সময়ে বসরায় জন্মগ্রহণ করেন। তার পিতা ছিলেন একজন ইহুদি পণ্ডিত, পরে ইসলামধর্ম গ্রহণ করেন এবং কীভাবে তালমুদ খণ্ডন করতে হয় মুসলমানদের তা শিক্ষা দিয়েছেন। আল-রাওয়ান্দি নাস্তিকতার কারণে ইসলাম পরিত্যাগ করেন এবং পিতার কাছ থেকে লব্ধ ইসলামি জ্ঞান ব্যবহার করে কুরআনের ভ্রান্তি খুঁজে বেড়িয়েছেন।
দর্শন
মুসলমানরা সাধারণত একমত যে, রাওয়ান্দি ছিলেন বস্তুত একজন স্বধর্মত্যাগী, কিন্তু তার এই স্বধর্মত্যাগের প্রকৃতি সম্পর্কে কোনো মতৈক্য নেই। কেউ-কেউ শিয়াবাদের সাথে সংশ্রবের মধ্যে তার স্বধর্মত্যাগের মূল কারণ খুঁজে পান এবং তাকে মুতাযিলাচ্যুত একজন বিশৃঙ্খল লোক মনে করেন। কেউ-কেউ তাকে একজন আরিস্ততলিয় দার্শনিক হিসেবে বিবেচনা করেন। আবার কেউ-কেউ তাকে একজন কট্টর নাস্তিক হিসেবে দেখেন এবং কেউ-কেউ বলছেন, রাওয়ান্দি ইসলামি রাষ্ট্রশাসন ব্যবস্থার প্রতি রাজনৈতিক চ্যালেঞ্জ ছুঁড়ে দিয়েছেন। একই সময়ে, পণ্ডিতরা কিছু মুসলিম উৎসে ইবনে আল রাওয়ান্দির অধিক ইতিবাচক দৃষ্টিভাঙির হিসাব দিতে চেষ্টা করছেন। বিশেষ করে জোসেফ ভ্যান এশ (Josef van Ess) সকল বিরুদ্ধ তথ্যকে সমন্বয় করা যায় এমন একটা মৌলিক ব্যাখ্যার প্রস্তাব রেখেছেন। ভ্যান এশ মন্তব্য করেন যে, যে উৎসগুলো ইবনে আল-রাওয়ান্দিকে স্বধর্মত্যাগী হিসেবে বর্ণনা করে, সেগুলো ইরাকের, প্রধানত মুতাযিলা ও এ-সম্প্রদায়ের শাখা হতে প্রাপ্ত, যেখানে প্রতীচ্য পাঠগুলোতে তাকে ইতিবাচক আলো হিসেবে দেখানো হয়েছে। এ-পার্থক্যের ব্যাখ্যা হিসেবে ভ্যান এশ ইরান ও ইরাকের “দুই পৃথক বুদ্ধিবৃত্তিক ঐতিহ্যের সংঘর্ষ” (a collision of two different intellectual traditions)-এর কথা উল্লেখ করেছেন। তিনি আরো উল্লেখ করেন যে, বাগদাদ ছাড়ার পরেই রাওয়ান্দির বদনাম রটেছে। “তার অণুপস্থিতিতে বাগদাদে সহকর্মীরা ফায়দা লোটার স্বার্থে তাকে কালো মিথ হিসেবে হাজির করলো” (his colleagues in Baghdad ... profiting from his absence ... could create a black legend.)। অন্য কথায়, ভ্যান এশ বিশ্বাস করেন যে, যদিও ইবনে আল-রাওয়ান্দি স্বীকৃতভাবে অদ্ভুত ও বিসংবাদিত ছিলেন, তিনি মোটেই ধর্মত্যাগী নন। তিনি যেকোনো আধ্যাত্মিক বা প্রত্যাদিষ্ট ধর্মের কর্তৃত্ব প্রত্যাখ্যান করেছেন। ‘কিতাব আল-যুমুরুদ’ ও ‘আবাথ আল-হিকমা’ (স্বর্গীয় প্রজ্ঞার অপ্রয়োজনীয়তা)গ্রন্থের পাশাপাশি অন্যান্য লেখার উদ্ধৃতিও এটি প্রমাণ করে।
বুদ্ধিমত্তার প্রাধান্য
খোদা বা ঈশ্বর মানুষকে বুদ্ধিমত্তা দান করেছেন, যার দ্বারা তারা ভালো-মন্দ বিচার করতে পারে। নবিরা যা প্রচার করেছেন তা যদি বুদ্ধিমত্তাকে স্বীকৃতি দেয়, তবে তারা (নবিরা) অনাবশ্যক হয়ে পড়েন। যদি এটি বুদ্ধিমত্তার বিরোধী হয়, তবে তাদের কথা শোনা কারো উচিত নয়। এই বুদ্ধিমত্তার বিবিধ প্রকাশের আলোচনাটি মানব-বুদ্ধিমত্তার যাথার্থ্যের দাবির সাথে সম্পর্কিত। মানব-শিশু পিতা-মাতার কাছ থেকে বলতে শিখে- ব্যাপারটি প্রজন্ম-প্রজন্ম চলছে। এখানেই আসল ব্যাপারটি নিহিত। ইবনে আল-রাওয়ান্দি এখানে সম্ভবত মানুষের কথা (Human speech) স্বাভাবিক (প্রাকৃতিক) নাকি রক্ষণশীল (রীতিসিদ্ধ)- এই প্রশ্নটি করতে চেয়েছেন। মনে হচ্ছে তিনি ‘ইলহাম’-এর (বিশেষ করে প্রাকৃতিক-সহজাত জ্ঞান) সমাধানের পক্ষে রয়েছেন, যদিও ইলহাম শব্দটি বইটিতে অণুল্লেখিত। বিজ্ঞানগুলোকেও বুদ্ধিমত্তার যাথার্থ্যের প্রমাণ হিসেবে উল্লেখ করা যায়। তার মতে, লোকজন আকাশ পরিদর্শন করে জ্যোতির্বিদ্যার বিকাশ ঘটিয়েছে। কীভাবে আকাশ পরিদর্শন করতে হয় তা শেখার জন্যে তাদের কোনো নবির প্রয়োজন হয়নি। এমনকি কীভাবে বীণাজাতিয় বাদ্যযন্ত্র তৈরি করতে হয় তা শেখার জন্যও তাদের নবির প্রয়োজন হয়নি। ধারণা করা অযৌক্তিক যে, ভেড়ার অন্ত্র (যখন এটি একখণ্ড কাঠের উপর শুকানো হতো এবং প্রসারিত করা হতো) আনন্দদায়ক সুর তৈরি করতে পারে- ব্যাপারটি নবির প্রত্যাদেশ (Prophetic revelation) ছাড়া লোকজনের শেখা হতো না। এইসব দক্ষতা মানুষের সহজাত বুদ্ধিমত্তা, বিবেচনা ও পর্যবেক্ষণক্ষমতার পরিশ্রমলব্ধ প্রয়োগ দ্বারা অর্জিত হয়।
মুসলিম ঐতিহ্য
যুমুরুদ অনুসারে, অলৌকিক ঘটনা সংশ্লিষ্ট ঐতিহ্য নিঃসন্দেহে প্রশ্নাকুল। একটা কল্পিত অলৌকিক ঘটনা সংঘটনের সময় নবির কর্মকাণ্ড দেখার জন্য কেবল কিছু সংখ্যক লোকই তার কাছে আসতে পারতো। এই কিছু সংখ্যক লোকের দেয়া তথ্য বিশ্বাস করা যায় না, কেননা তারা মিথ্যা বলার ষড়যন্ত্রও করতে পারে। মুসলিম ঐতিহ্য এভাবে বহু কর্তৃত্বের (খবর মুতাওয়াতির) থোড়াই কেয়ার করে একক কর্তৃত্বের (খবর আল-আহাদ) উপর ভিত্তিশীল দুর্বল ঐতিহ্যের শ্রেণিতে নেমে এসেছে। এই ধর্মীয় ঐতিহ্যকে ষড়যন্ত্র দ্বারা কর্তৃত্বায়িত মিথ্যা বলা যায়। যুমুরুদে আছে, মুহম্মদের নিজস্ব পূর্বানুমান (wad) ও নিয়মই (qanun) ধর্মীয় ঐতিহ্যগুলো বিশ্বাসযোগ্য নয় বলে হাজির করে। ইহুদি ও খ্রিস্টানরা যিশু সত্যিই মৃত্যুবরণ করেছেন বলে দাবি করে, কিন্তু কুরআন তাদের বিরোধিতা করছে।
ইবনে আল রাওয়ান্দি সুনির্দিষ্ট মুসলিম ঐতিহ্যের কথাও বলেছেন এবং দেখান যে, এগুলোও হাস্যকর। মুহম্মদকে সাহায্য করতে চতুর্দিক থেকে ঘিরে থাকা যে ফেরেস্তার কথা প্রচলিত রয়েছে, তা অযৌক্তিক। কারণ, এটা দ্বারা বুঝানো হয়, বদরযুদ্ধের ফেরেস্তারা দুর্বল-জীব ছিলেন, তারা নবির কেবল ১৭ জন শত্রুকে বধ করতে সক্ষম হয়েছেন। যদি ফেরেস্তারা বদরযুদ্ধে মুহম্মদকে সাহায্য করেই থাকেন, উহুদের যুদ্ধে তারা কোথায় ছিলেন, কখন তাদের সাহায্য খুবই প্রয়োজন?
এসওএস কলকাতা
এসওএস কলকাতা ২০২০ সালের ভারতীয় বাংলা ভাষার অ্যাকশন থ্রিলার চলচ্চিত্র। চলচ্চিত্রটি পরিচালনা করেন অংশুমান প্রত্যুশ এবং প্রযোজনা করেন জারেক এন্টারটেইনমেন্ট এবং প্রত্যুশ প্রোডাকশন। যশ দাশগুপ্ত, মিমি চক্রবর্তী, নুসরত জাহান এবং সব্যসাচী চক্রবর্তী অভিনীত এই চলচ্চিত্রটিতে সন্দেহভাজন সন্ত্রাসী হামলার বিষয়ে এবং সেনাবাহিনী, পুলিশ এবং সাধারণ মানুষ কীভাবে প্রাণ বাঁচাতে এবং অন্যায় কাজের বিরুদ্ধে রুখে দাড়াতে কাজ করতে পারে সে সম্পর্কে দেখানো হয়েছে। মহামারীজনিত কারণে লকডাউনের পরে ২০২০ সালের জুলাইতে চলচ্চিত্রটির চিত্রগ্রহণ আবার শুরু হয়।
২০২০ সালের ২১ অক্টোবর পূজা ছুটির সাথে মিল রেখে চলচ্চিত্রটি প্রেক্ষাগৃহে মুক্তি পায়। কোভিড-১৯ মহামারীর কারণে চলচ্চিত্রটি তৈরিতে দেরি হয়েছিল।
কাহিনী
সন্ত্রাসী আফতাব আনসারির নেতৃত্বে, অর্ধ ডজন জিহাদি মুম্বইয়ের হামলার প্রতিশোধ নিতে কলকাতায় প্রবেশ করে। বিশেষ টাস্কফোর্সের নেতা জাকির আহমেদের (যশ দাশগুপ্ত) প্রতি আফতাবের ব্যক্তিগত ক্ষোভ রয়েছে। আফতাব কলকাতায় একাধিক হামলার পরিকল্পনা করে। যার শেষ ঘটে, জেডাব্লু মেরিয়ট (থুড়ি চ্যারিয়ট) নামক একটি ৫-তারা হোটেলের প্রাঙ্গনে জিম্মি পরিস্থিতির সৃষ্টি করে। আফতাবের হামলায় স্ত্রী সঞ্জনাকে (মিমি চক্রবর্তী) হারানো, জাকির আহমেদ উদ্ধার অভিযান পরিচালনা ও জিহাদিদের গ্রেপ্তারের জন্য এটিএস প্রযুক্তি প্রধান আমন্ডা জোন্সের (নুসরত জাহান) সাথে ঘটনাস্থলে কাজ করে।
প্রচার ও মুক্তি
টিজার প্রকাশের মাধ্যমে, ২০২০ সালের ২ অক্টোবর চলচ্চিত্রটির প্রচার শুরু হয়।
পূজা ছুটির সাথে মিল রেখে, ২০২০ সালের ২১ অক্টোবরে প্রেক্ষাগৃহে চলচ্চিত্রটি মুক্তি দেয়ার সিদ্ধান্ত নেয়া হয়।
সাউন্ডট্র্যাক
ছবিটির সাউন্ডট্র্যাক সৃষ্টি করেন স্যাভি - প্রতীক কুন্ডু এবং গানের কথা লিখেন প্রতীক কুন্ডু ও রিতম। সাউন্ডট্র্যাকের "ঠিক ভুল ভুলে আম" গানটি সুরেলাধর্মী। সবেশী এবং প্রতীক কুন্ডু রচনাতে অন্বিশা দত্ত গুপ্ত গানটি গান।
পর্যালোচনামূলক প্রতিক্রিয়া
টাইমস অফ ইন্ডিয়ার পক্ষে উপম বুজারবারুয়া পাঁচ তারকার মধ্যে এটিকে তিন তারকা দেন এবং এটিকে "অ্যাকশন এবং নাটকের একটি অপ্রতিরোধ্য সংমিশ্রণ" হিসেবে অভিহিত করেন। বুজারবারুয়া মত দেন যে দুর্বল স্ক্রিপ্ট হওয়া সত্ত্বেও এসওএস কলকাতা একটি শালীন প্রদর্শনী উপহার দিয়েছে। তিনি অভিনয়, সংগীত এবং বিশেষ প্রভাবগুলির প্রশংসা করেন, তবে সমালোচনা করেন যে গবেষণা এবং চরিত্র চিত্রায়নে (স্কেচ) যথাযথ গুরুত্ব দেওয়া হয়নি। "সামগ্রিকভাবে, এসওএস কলকাতা একবার দেখার জন্য শ্রেষ্ঠ" মন্তব্য করে তিনি তাঁর পর্যালোচনাটি শেষ করেন।
জ্যাক ওয়েসলি রজার্স
জেক ওয়েসলি রজার্স (Jake Wesley Rogers; জন্ম ১৯ ডিসেম্বর, ১৯৯৬) একজন আমেরিকান গাওয়া এবং সুরকার।
জীবনী
রজার্স মিসৌরি এ বড় হয়েছেন, যেখানে তিনি ৬ বছর বয়সে গিটার বাজাতে শিখেছিলেন এবং ১২ বছর বয়সে পিয়ানো এবং ভয়েস বাজানো শুরু করেছিলেন। রজার্স পঞ্চম শ্রেণিতে থিয়েটার প্রোডাকশনে অভিনয় করতে শুরু করেন এবং তার পরেই গান লিখতে শুরু করেন। অল্প বয়সে তিনি লেডি গাগা এবং নেলি ফুরটাডো এর মতো শিল্পীদের জন্য গঠনমূলক কনসার্টে অংশ নেন। তিনি ষষ্ঠ শ্রেণীতে সমকামী হিসাবে বেরিয়ে এসেছিলেন, এবং যদিও তার পরিবার সমর্থন করেছিল সে অনুভব করেছিল যে তার নিজের শহরে সাংস্কৃতিক আবহাওয়ার কারণে তাকে তার অভিযোজন লুকিয়ে রাখতে হবে।
রজার্স ১৮ বছর বয়সে [বেলমন্ট ইউনিভার্সিটি]-এ গান লেখা পড়ার জন্য [ন্যাশভিলে] চলে আসেন। তিনি ২০১৮ সালে স্নাতক হন।
ব্লেড
ব্লেড হল কোনো যন্ত্র, অস্ত্র বা মেশিনের একটি অংশ যার একটি পাশকে এমনভাবে তৈরি করা হয় যাতে তা দ্বারা বিভিন্ন জিনিস বা তলকে কাটা, কুচি করা, ফুটো করা অথবা আচড় দেয়া যায়। ব্লেড পাথরের টুকরো বা ফলক, ধাতু (যেমন: ইস্পাত), চিনামাটিসহ বিভিন্ন পদার্থ দ্বারা তৈরি হতে পারে। ব্লেড মানবসম্প্রদায়ের অন্যতম প্রাচীন একটি যন্ত্র যা এখনো লড়াই, খাদ্য প্রস্তুতকরণ এবং আরো অনেক উদ্দেশ্যে এখনো ব্যবহৃত হয়ে আসছে।
ব্যবহার
অস্ত্র হিসেবে ব্যবহারকালে, প্রতিপক্ষকে কাটতে, বিদ্ধ করতে ব্লেডকে নিক্ষেপ করে বা হাতে রেখে আচড় দেয়ার মাধ্যমে ব্যবহার করা যেতে পারে। এর কাজ হল স্নায়ু, পেশী বা পেশী বন্ধনীর তন্তু, রক্তবাহী ধমনীকে ছিন্ন করা যাতে শত্রুপক্ষ পঙ্গু হয় বা মারা যায়। প্রধান রক্তবাহী ধমনীকে ছিন্ন করলে প্রচুর পরিমাণে রক্তপাত ঘটে, যার ফলে সাধারণত মৃত্যু ঘটিত হয়। ছোট ছোট খন্ডসমুহ ব্লেডের মতো আচরণ করে বিধায়, শ্রাপ্নেল ক্ষতের সৃষ্টি করে।
ব্লেডকে কোনো তলের ভেতর দিয়ে না চালিয়ে, তলের উপর ঘষে কালি তোলার কাজও করা যায়।
পদার্থবিদ্যা ভিত্তিক ব্যাখ্যা
একটি সাধারণ ব্লেডের দুটি তল থাকে, যে তল দুটি একটি প্রান্তে মিলিত হয়। ঐ প্রান্তটি আদর্শগতভাবে বাকানো হওয়া উচিত নয় কিন্তু সাধারণত সকল ব্লেডের প্রান্তই কিছু না কিছু বাকানো থাকে। যা কিছুটা বর্ধিত করে বা ইলেকট্রন অণু বীক্ষণযন্ত্র দ্বারা দেখা যায়। হাতল বা ব্লেডের পেছন থেকে চাপ দেওয়ার মাধ্যমে ব্লেডের উপর বলপ্রয়োগ করা হয়। হাতল অথবা ব্লেডের পেছনের দিক ব্লেডের তীক্ষ্ণ প্রান্তের অপেক্ষা বড় ক্ষেত্রফলের হয়ে থাকে। ঐ তীক্ষ্ণ প্রান্তে প্রয়োগকৃত সকল বল কেন্দ্রীভূত হয়ে ঐ জায়গায় চাপ বাড়িয়ে দেয়। এই উচ্চচাপের কারণেই একটি ব্লেড কোনো বস্তুর অণুর বন্ধন সমুহ ভেঙে বস্তুটিকে কেটে ফেলতে পারে। তাই ব্লেডটির শক্ত হবার প্রয়োজন হয় যাতে বস্তুটির অণু বা তন্তুর বন্ধন সমুহ ভাঙার আগে ব্লেডটি ভেঙে না যায়।
জ্যামিতিক ব্যাখ্যা
যে কোণে ব্লেডের তল দুটি মিলিত হয় তা খুবই গুরুত্বপূর্ণ যেহেতু যত বড় কোণে তল দুটি মিলিত হবে ব্লেড তত ভোতা হবে এবং একই সাথে ব্লেডের প্রান্ত তত শক্ত হবে। ব্লেডের প্রান্ত শক্ত হলে ফাটলের দ্বারা ব্লেডটি ভোতা হবার বা বিকৃত হয়ে যাবার সম্ভাবনা কমে যায়।
ব্লেডের আকৃতিও অত্যন্ত গুরুত্বপূর্ণ। একটি পুরু ব্লেড আরেকটি একই নকশার পাতলা ব্লেড থেকে ভারী, শক্ত ও কঠিনতর হয় এবং একই সাথে কোনো কিছু কাটা বা ভেদ করাকে আরো কষ্টসাধ্য করে তোলে। হাড় ছাড়ানোর ছুরি নমনীয় হবার জন্য পাতলা হয় তেমনি খুদাই করার ছুরি পুরু হয় যাতে তা শক্ত হতে পারে; আবার খঞ্জর পাতলা আকৃতির হয়ে থাকে যাতে তা বেশি ধারালো হয়। একইভাবে ক্যাম্পিং এর ছুরি বেশি ধকল সহ্য করার মতো পুরু হহতে হয়। একটি শক্তপোক্ত বাকানো ব্লেডকে (যেমন:তলোয়ার) প্রতিপক্ষের কাছে থেকেই সহজে চালনা করা যায় যেমনটা অপেক্ষাকৃত সোজা আকৃতির তরবারির বেলায় করা যাবে না। কুঠারের ব্লেড বাকানো থাকলে তা গাছকে কাটার সময় কম জায়গা নিয়ে আঘাত করবে, যার ফলে ঐ জায়গায় অনেক বেশি বল কেন্দ্রীভূত হবে। তেমনি একটি সোজা আকৃতির কুঠার অপেক্ষাকৃত বেশি জায়গা নিয়ে আঘাত করায় তা কম বল প্রয়োগ করতে পারবে।কাঠ কাটার গদা উত্তল আকৃতির হয় যাতে তা কাঠের ভেতর আটকে না যায়। খপেশ, খড়গ বা কুকরি বাকানো হয় এবং ব্লেডের শেষ প্রান্ত অতিরিক্ত ওজন থাকে যার ফলে ব্লেডের সবচেয়ে দ্রুতগামী অংশে বল কেন্দ্রীভূত হয় এবং সর্বোপরি ভেদ করার ক্ষমতা বেড়ে যায়। অপরদিকে তরোয়াল অনেক পাতলা যার ফলে এটি দ্রুততার সাথে কাটতে পারে ও একই কারণে এর কাটার ক্ষমতাও কমে যায়।
খাঁজকাটা ব্লেড, যেমন করাত বা পাউরুটির ছুরির ব্লেড, প্রয়োগকৃত বলকে খাজের অগ্রভাগে কেন্দ্রীভূত করে যাতে নরম বা তন্তুময় বস্তুসমুহ খাজে খাজে অনেকগুলো ছোট ছোট ভাগে ভাগ হয়ে যায় এবং চাপও বৃদ্ধি পায়। যদি কোনো ছুরি এমনকি পাইরুটির ছুরিও যদি কোনো ব্রেডের উপর চেপে বসানো হয়, তাহলে রুটিটি শুধুমাত্র থেতলে যাবে কারণ রুটি নরম হওয়ায় স্থিতিস্থাপকতা কম কিন্তু অধিক নমনীয়। কিন্তু যদি পাইরুটির ছুরিকে পাইরুটির উপর কম বল প্রয়োগ করে আনুভুমিকভাবে চালনা করা হয় তবে প্রত্যেকটি খাজ পাইরুটিকে অনেক কম বিকৃত করে কেটে ফেলতে পারে। ছুরির খাজ বেশিরভাগ সময় প্রতিসম হয় যার ফলে ব্লেডকে সামনে পেছনে উভয়দিকে চালিয়ে কোনো বস্তুকে কর্তন করা যায়। একটি উল্লেখযোগ্য ব্যতিক্রম হল "ভেফের খাজ", যাতে ব্যবহারকারীর থেকে দুরের দিকে ব্লেড চালনা করলে সর্বোচ্চ ভেদ করা সম্ভব হয়। কাঠ এবং ধাতু উভয়ের জন্য করাতের ব্লেড সম্পূর্ণ অপ্রতিসম হয়ে থাকে যাতে ব্লেড শুধুমাত্র একদিকে চালনা করলে কাঙ্ক্ষিত বস্তু কাটা যায়। (করাত কোনো বস্তুকে কাটার সময় ঐ কাটার সরু  জায়গায় বস্তুটিকে গুড়ো করতে থাকে। অর্থাৎ করাত দিয়ে কোনো বস্তুকে কাটলে তা ঐ বস্তুর ক্ষয় ঘটায় এবং করাতের খাজগুলো ঐসব গুড়োকে  বের করে আনতেও সাহায্য করে।)
'ফুলার' হল ব্লেডের চ্যাপ্টা দিকে উলম্বভাবে থাকা খাজবিশেষ যা ব্লেডের উপর চাপ দিয়ে বা পরবর্তিতে ভেঙে/কেটে তৈরী করা হয়। ব্লেডে উপস্থিত পদার্থ এইভাবে কমিয়ে ফেলায় যদিও ব্লেড দুর্বল হয়ে পড়ে কিন্তু তা ব্লেডকে, তার দৃঢ়তা না কমিয়েই হালকা করতে পারে। I-বীম তৈরীর ক্ষেত্রেও একই নীতি অনুসরণ করা হয়। অধিকাংশ ছুরিতে 'ফুলার' এতই ছোট থাকে যে তা ব্লেড থেকে খুব কম পদার্থ অপসারণ করে যার ফলে ব্লেডের ওজনের পরিবর্তনও খুব কম হয় এবং অধিকাংশ ক্ষেত্রে এগুলো বাহ্যিক হয়ে থাকে।
উপাদান
ব্লেডকে সাধারণত মজবুত ও শক্তিপোক্ত পদার্থ দ্বারা তৈরি করা হয় এবং কোনো কঠিন বস্তুকে কাটতে হলে ব্লেডকে ঐ বস্তু অপেক্ষা আরো কঠিনতর পদার্থ দ্বারা তৈরি করা হয়ে থাকে। ব্লেড পর্যাপ্ত পরিমানে মজবুত না হলে তা দ্বারা কোনো কিছু কাটা সম্ভব হয় না বা জলদি নষ্ট হয়ে যায় কারণ এর সাথে ব্লেডের ক্ষয়ের সম্পর্ক রয়েছে। তাছাড়া, ব্লেডকে যথেষ্ট পরিমানে দৃঢ় হতে হবে যাতে তা যথেষ্ট পরিমানে ওজন ও আঘাত সহ্য করতে পারে এবং স্বাভাবিকভাবেই, ব্লেড যত কঠিনতর হয় ততই কোনো জিনিস কাটা সহজতর হয়ে উঠে। উদাহারণস্বরূপ, ইস্পাতের কুঠার কাঠ থেকে অনেক শক্ত হয় এবং গাছ কাটার সময় সৃষ্ট প্রতিক্রিয়া বলের মোকাবেলায় যথেষ্ট মজবুত। তেমনিভাবে রান্নাঘরে ব্যবহৃত চিনামাটির ছুরি ইস্পাত অপেক্ষা অনমনীয় কিন্তু খুবই ভঙ্গুর। এটি হাত থেকে পড়ে গেলেই ভেঙে পড়তে পারে। তাই ব্লেড তৈরীর সময় ব্লেডটি কোন উদ্দেশ্যে ব্যবহার করা হবে, কোন পদার্থ দ্বারা তৈরী করা হবে এবং কোন পদ্ধতিতে (যেমনঃ হিট ট্রিটমেন্ট) তৈরী করা হবে তা মাথায় রাখতে হয়। যেহেতু তা ব্লেডের ভঙ্গুরতা এবং দৃঢ়তার উপর প্রভাব ফেলে। একইভাবে ব্লেডের তীক্ষ্ণতা এবং স্থায়িত্বের মধ্যেও ভারসাম্য রাখতে হয়। 'ডিফারেন্সিয়াল হার্ডনিং' অন্যতম একটি পদ্ধতি যার মাধ্যমে সকল বিষয়ের উপর গুরুত্ব দিয়ে ব্লেড তৈরী করা যায়। এই পদ্ধতিতে এমন একটি ফলক তৈরী করা যায় যা একই সাথে তীক্ষ্ণ এবং মজবুত।
অ্যালবিনিজম
ল্যাতিন শব্দ albus এর অর্থ 'সাদা' অথবা 'বর্ণহীন'। অ্যালবিনিজম বা লিউসিজম (Leucism) হল একটি জন্মগত ব্যাধি, যা চুল, চোখ এবং ত্বককে বিবর্ণ করে দেয়। মানুষ সহ অন্যান্য প্রাণী যেমন বাঘ, সিংহ, কুমির, পাখির আরও নানা প্রজাতির প্রাণীর মধ্যে অ্যালবিনিজম দেখা যায়।
কারণ
ত্বক, চুল বা চোখে জৈব রঞ্জক পদার্থ বা পিগমেন্টের সম্পূর্ণ বা আংশিক অনুপস্থিতিতে অ্যালবিনিজম হয়। এর প্রভাবে ফটোফোবিয়া (আলোক সংবেদনশীলতা), নিস্টাগমুস ( চোখের অনৈচ্ছিক নড়াচড়া), এমব্লাইয়োপিয়া (এক চোখের দৃষ্টিক্ষমতা হ্রাস) ইত্যাদি রোগ দেখা দেয়। এছাড়াও বিরক ক্ষেত্র বিশেষে অ্যালবিনিজমের সাথে মেলানিনের ঘাটতির সম্পর্ক রয়েছে। যার ফলে ইম্যুউনো কোষের প্রয়োজনীয় গ্রানিউলে প্রভাব বলে এবং আক্রান্ত ব্যক্তির সহজে রোগে আক্রান্ত হওয়ার প্রবণতা দেখা যায়।
অনেক প্রাণী ফ্যাকাসে সাদা হওয়ার কারণ হিসেবে দায়ী করা হয় জিনগত বিশেষ বৈশিষ্ট্যকে। বংশসূত্রে পাওয়া টাইরোসিনেজ নামক এনজাইমের অনুপস্থিতিতে অথবা ক্ষতিগ্রস্ত টাইরোসিনেজের দরুণ অ্যালবিনিজম ঘটে। অবশ্য অ্যালবিনিজমের কারণে মানুষ ছাড়াও অন্যান্য মেরুদণ্ডী প্রাণী সাদা হতে পারে। সে ক্ষেত্রে ওই প্রাণীটিকে বলে অ্যালবিনো। রঞ্জক পদার্থ উদ্ভিদ বা প্রাণীকে রঙিন করে। লিউসিজমে আক্রান্ত প্রাণীদের বেলায় একাধিক রঞ্জক পদার্থের অভাব থাকে। আর এ কারণে প্রাণীটিকে সাদা বা ফ্যাকাসে রঙের দেখায়। অ্যালবিনজমের ক্ষেত্রে প্রাণী বা ব্যক্তির মেলানিন সম্পূর্ণভাবে উহ্য থাকে। অপরদিকে লিউসিজমের ক্ষেত্রে কিছু মাত্রায় মেলানিনের অভাব দেখা যায়। এক্ষেত্রে আক্রান্ত ব্যক্তি বা রোগীকে লিউকিসটিক বা অ্যালবিনয়েড বলে।
প্রকারভেদ
দুই ধরনের অ্যালবিনিজম দেখতে পাওয়া যায়। অকুলোকিউটানয়েস ও অকুলার অ্যালবিনিজম। প্রথম প্রকারের অ্যালবিনিজমে চোখ, ত্বক এবং চুল আক্রান্ত হয়। অকুলার অ্যালবিনিজম শুধুমাত্র চোখে আক্রান্ত করে। প্রথম প্রকারের অ্যালবিনিজম "কালো-বাদামী রঙা ত্বকের মানুষের" মাঝে দেখা যায়। ন্যাশনাল অরগানাইজেশন অব অ্যালবিনিজম এন্ড হাইপোপিগমেন্টেশন এর মতে, অকুলার অ্যালবিনিজমে মানুষের চোখের মণির রঙ সবুজ থেকে নীল এমনকি বাদামী রঙ ধারণ করতে পারে। এক্ষেত্রে খুব অল্প পরিমান পিগমেন্ট চোখে থাকে বলে আলো সরাসরি আইরিশে প্রতিফলিত হয়।
জিনেটিক্স
সাধারণত বংশসূত্রেই অ্যালবিনিজম রোগ ব্যক্তি থেকে ব্যক্তিতে ছড়ায়। এক্ষেত্রে রিসেসিভ অ্যালীল পিতামাতা উভয়েরই থাকলে তাদের সন্তানের অ্যালবিনো হয়ার সুযোগ থাকে। পিতামাতা দুইজনের মধ্যে একজন অ্যালবিনিজমের বাহক হলে সন্তানের অ্যালবিনো হওয়ার সুযোগ কম। তবে এক্ষেত্রে সন্তানও অ্যালবিনিজমের জিনগত বাহক হয়।এক্ষেত্রে জিনগতভাবে অ্যালবিনিজম বাহক এই রোগের কোনো লক্ষণপ্রকাশ করেনা। তাই জিনগত পরীক্ষা ছাড়া একজন ব্যক্তির স্বতন্ত্রভাবে অ্যালবিনিজম রোগের বাহক কিনা তা যাচাই করা মুশকিল। নারী ও পুরুষের মাঝে অ্যালবিনিজম হওয়ার হার সমান।
অকুলার অ্যালবিনিজম এক্স-লিংকড বংশানুক্রমে বিস্তার লাভ করে। যেহেতু পুরুষদের এক্স ও ওয়াই দুই ধরনের ক্রোমোজোম থাকে অপরদিকে নারীরা দুইটি এক্স ক্রোমোজমের ধারক হয়। তাই এই ধরনের অ্যালবিনিজম নারীদের চেয়ে পুরুষদের মাঝে বেশি হতে দেখা যায়।
চিকিৎসা
অ্যালবিনিজম সম্পূর্ণভাবে সারানোর মত কোন চিকিৎসা আজ অব্দি আবিষ্কার হয়নি। অ্যালবিনিজম রোগীদের সানবার্ন এড়াতে সতর্ক থাকতে হয় এবং নিয়মিত ত্বকের চিকিৎসকের শরণাপন্ন হতে হয়।
অ্যালবিনিজমের জন্য হওয়া চোখের সমস্যা কমাতে বেশীরভাগ ক্ষেত্রে অস্ত্রোপচারের প্রয়োজন হয়। অবশ্য বলা বাহুল্য, এসব অস্ত্রোপচারে রোগীর অবস্থাভেদে সুফলও বিভিন্ন হয়। বেশিরভাগ রোগীরাই দৃষ্টি দূর্বলতা এড়াতে চশমার ব্যবহার করে থাকেন।
আন্তর্জাতিক অ্যালবিনিজম সতর্কতা দিবস
জাতিসংঘের সাধারণ পরিষদের গৃহীত এক প্রস্তাবনা অনুসারে ২০১৫ সাল থেকে প্রতি বছর ১৩ই জুন আন্তর্জাতিক অ্যালবিনিজম সতর্কতা দিবস পালন করা হয়। অ্যালবিনিজম আক্রান্ত ব্যক্তিদের মানবাধিকার নিয়ে স্বাধীনভাবে কর্মরত নাইজেরিয়ার প্রথম নারী কর্মী ইকপোনওয়াসা এরোর উদ্যোগে জাতিসংঘের মানবাধিকার পরিষদের সৃষ্ট ম্যান্ডেটে দিনটি জাতিসংঘ কর্তৃক স্বীকৃতি পায়।
বিক্রম বেদ
বিক্রম বেদ চলচ্চিত্রটির নাম দ্বারা নিম্নলিখিত বিষয়গুলোকে বোঝানো হয়-
মজুমদার
মজুমদার  হলো একটি ফার্সি শব্দ। মৌজা শব্দের সাথে ফার্সি "দার" শব্দ যোগ হয়ে মজুমদার শব্দটি হয়েছে। যার অর্থ মৌজার অধিকর্তা বা প্রশাসক। মোঘল ও ব্রিটিশ আমলে যারা এক বা একাধিক মৌজার অধিকর্তা ছিলেন তাদের মজুমদার বলা হতো। তথা মৌজার ভূস্বামীরা 'মজুমদার' হিসেবে অভিহিত হতেন। মজুমদার পদবির ইংরেজি প্রতিশব্দ হলো Majumdar/Majumder/Mazumder. মজুমদার বাংলাদেশ, ভারত এবং পাকিস্তানে মুসলিম এবং হিন্দুদের পদবি হিসেবে ব্যবহৃত হয়ে থাকে। বাংলায় প্রধানত হিন্দুদের ব্রাহ্মণ, বৈদ্য, মাহিষ্য সহ অন্যান্যদের "উপাধী" হিসেবে "মজুমদার" ব্যবহৃত হয়ে থাকে ।
বিকাশ ধোরাসু
বিকাশ ধোরাসু (জন্ম অক্টোবর ১০, ১৯৭৩) একজন ফরাসি ফুটবল খেলোয়াড়। তিনি ভারতীয় বংশোদ্ভূত। ২০০৬ সালের ফিফা বিশ্বকাপের প্রথম রাউন্ডে তিনি সুইজারল্যান্ডের বিরুদ্ধে খেলায় অংশগ্রহণ করে এক বিশেষ কৃতিত্বের অধিকারী হন। বিশ্বকাপের ইতিহাসে তিনিই সর্বপ্রথম ভারতীয় বংশোদ্ভূত খেলোয়াড়।
আন্তর্জাতিকভাবে, ধোরাসু 1999 থেকে 2006 সাল পর্যন্ত ফ্রান্সের হয়ে 18 টি ক্যাপ অর্জন করেন এবং একবার গোল করেন । তিনি তাদের দলের অংশ ছিলেন যারা 2006 ফিফা বিশ্বকাপে রানার্সআপ হয়েছিল ।
প্যারিস সেন্ট জার্মেই
ডান|থাম্ব|2006 সালে প্যারিস সেন্ট জার্মেই- এর সাথে ধোরাসুধোরাসু 2005 সালে ফ্রান্সে ফিরে আসেন, প্যারিস সেন্ট-জার্মেইতে (পিএসজি) চুক্তিবদ্ধ হন। তিনি PSG স্কোয়াডের অংশ ছিলেন যেটি 2006 কুপ ডি ফ্রান্স জিতেছিল, কারণ তিনি ফাইনালে 25 গজের শটে গোল করেছিলেন এবং কঠিন প্রতিদ্বন্দ্বী মার্সেইয়ের বিরুদ্ধে জয় নিশ্চিত করেছিলেন ।
আন্তর্জাতিক ক্যারিয়ার
লিওনে থাকাকালীন, 27 মার্চ 1999-এ ইউক্রেনের বিরুদ্ধে গোলশূন্য ড্রতে ফরাসী জাতীয় দলের হয়ে ধোরাসুর অভিষেক হয় । তার জাতীয় দলের ক্যারিয়ার পাঁচ বছরের বিরতিতে যাওয়ার আগে তিনি 1999 সালের জুন মাসে আরেকটি জাতীয় দলের ম্যাচ খেলেন ।
2004 সালের সেপ্টেম্বরে 2006 ফিফা বিশ্বকাপের যোগ্যতা অর্জনের জন্য ধোরাসুকে ফরাসি জাতীয় দলে ডাকা হয়েছিল এবং তিনি জার্মানিতে অনুষ্ঠিত 2006 ফিফা বিশ্বকাপে দেশের প্রতিনিধিত্ব করেছিলেন । বিশ্বকাপের পর, ধোরাসু ফরাসি জাতীয় দলের ম্যানেজার রেমন্ড ডোমেনেচ এবং ফরাসি ফুটবল ফেডারেশনের ক্ষোভের জন্য একটি তথ্যচিত্রের মাধ্যমে মাসব্যাপী টুর্নামেন্টে ফরাসি দলে কাটানো সময় প্রকাশ্যে প্রকাশ করেছিলেন । ডকুমেন্টারি প্রকাশের বিরুদ্ধে ধোরাসুকে সতর্ক করা হয়েছিল। তিনি ফরাসি জাতীয় দল থেকে অবসর নিয়ে বলেছেন, "আমি আর লেস ব্লেউসের হয়ে খেলতে আগ্রহী নই। শেষ হয়ে গেছে।"
ধোরাসু 1999 থেকে 2006 সালের মধ্যে 18টি জাতীয় দলে উপস্থিত হন, 12 অক্টোবর 2005-এ সাইপ্রাসের বিরুদ্ধে 4-0 হোম জয়ে একটি একক গোল করেন, 2006 বিশ্বকাপে জায়গা নিশ্চিত করেন।
ব্যক্তিগত জীবন
ধোরাসু মরিশীয় বংশোদ্ভূত। তার পূর্বপুরুষরা ভারত থেকে মরিশাসে চলে আসেন ।    বিকাশের বাবা-মা এবং ভাইবোনেরা ফ্রান্সে চলে যান যেখানে বিকাশ চতুর্থ সন্তান হিসেবে জন্মগ্রহণ করেন। পেশাদার ফুটবলে প্রতিশ্রুতিবদ্ধ হওয়ার আগে তিনি অর্থনীতিতে বিশ্ববিদ্যালয় অধ্যয়ন শুরু করেছিলেন।
কোচিং ক্যারিয়ার
জুলাই 2009 সালে, তিনি ফরাসি ফুটবল ক্লাব L'Entente SSG- এর চেয়ারম্যান হন ।
সম্মান
লিয়ন
বোর্দো
এসি মিলান
প্যারিস সেন্ট জার্মেই
ফ্রান্স
শহীদ আনোয়ার
শহীদ আনোয়ার (জন্ম ৫ জুলাই ১৯৬৮) একজন সাবেক পাকিস্তানি আন্তর্জাতিক ক্রিকেটার।
আন্তর্জাতিক
আনোয়ার ইংল্যান্ডের বিপক্ষে ওয়ানডে অভিষেক করেন। এই ম্যাচে তিনি ৩৭ রান করেন কিন্তু জাতীয় দলে তাকে আর খেলানো হয়নি।
ঘরোয়া
ডান|থাম্ব| শহীদ আনোয়ার (ডান) ঘরোয়া ক্রিকেটে তিনি লাহোর, বাহাওয়ালপুর, ন্যাশনাল ব্যাংক অব পাকিস্তান, পাকিস্তান অটোমোবাইলস কর্পোরেশন, পাকিস্তান ন্যাশনাল শিপিং কর্পোরেশনের প্রতিনিধিত্ব করেন এবং তার ক্যারিয়ারে ইউকে ক্রিকেট লিগ সার্কিটেও খেলেছেন। তিনি জাতীয় চ্যাম্পিয়নশিপে ন্যাশনাল ব্যাংক গ্রেড ১ এবং লাহোর গ্রেড ১ দলের অধিনায়কত্ব করেন এবং ব্যাটিং অলরাউন্ডার হিসাবে ২১৬ প্রথম শ্রেণীর খেলায় উপস্থিত হন, সর্বোচ্চ ১৯৫ স্কোর সহ ১২১০০ রান (৩৪.৮৭ গড়) ১৫২ টি লিস্ট "এ" ম্যাচে খেলেছেন। তার প্রথম শ্রেণীর ক্যারিয়ারে ২৬ টি সেঞ্চুরি এবং ৬৩ টি হাফ সেঞ্চুরি রয়েছে। আনোয়ার প্রথম শ্রেণীর ক্রিকেটে ৬১ টি উইকেট নিয়েছেন। ক্যারিয়ার সেরা উইকেট ৬/২।
কোচিং
ডান|থাম্ব| স্ট্যাগস ক্রিকেট একাডেমি গ্রুপ ফটোগ্রাফ প্রথম-শ্রেণীর ক্রিকেট থেকে অবসর নেওয়ার পর, শহিদ পাকিস্তানের অন্যতম সফল ক্রিকেট কোচ হয়ে ওঠেন। সিএ (ক্রিকেট অস্ট্রেলিয়া ) থেকে লেভেল ১, ২ এবং ৩ ক্রিকেট কোচিং ডিপ্লোমা শেষ করার পর, তিনি শিয়ালকোট স্ট্যালিয়নে তাদের প্রধান কোচ হিসেবে যোগদান করেন এবং তাদেরকে জাতীয় টি-২০ চ্যাম্পিয়নশিপ এবং ন্যাশনাল ব্যাংকের পক্ষ থেকে ২০১১ সালে একদিনের ক্রিকেট চ্যাম্পিয়নশিপে রানার আপ অবস্থান পাইয়ে দেন। তিনি ২০১০ সালে অস্ট্রেলিয়া সফরে পাকিস্তান ‘এ’ দলের কোচিংও করেছিলেন।
মার্গারেট হুইটম্যান
মার্গারেট কুশিং হুইটম্যান একজন মার্কিন ব্যবসা নির্বাহী। তিনি হিউলেট-প্যাকার্ড এর প্রেসিডেন্ট এবং সিইও।
জীবনী
হুইটম্যান ১৯৫৬ সালের ৪ অগাস্ট নিউ ইয়র্কের কোল্ড স্প্রিং হার্বারে জন্মগ্রহণ করেন। তিনি প্রিন্সটন বিশ্ববিদ্যালয় থেকে অর্থনীতিতে ১৯৭৭ সালে বিএ ডিগ্রি অর্জন করেন। তিনি হার্ভার্ড বিজনেস স্কুল থেকে ১৯৭৯ সালে এমবিএ ডিগ্রি অর্জন করেন। ১৯৭৯ সালে তিনি সিনসিনাটিতে প্রোক্টর অ্যান্ড গ্যাম্বল এর ব্র্যান্ড ম্যানেজার হিসেবে কর্মজীবন শুরু করেন।
রমেশ সাক্সেনা
রমেশ চন্দ সাক্সেনা (रमेश सक्सेना; জন্ম: ২০ সেপ্টেম্বর, ১৯৪৪ - মৃত্যু: ১৬ আগস্ট, ২০১১) তৎকালীন ব্রিটিশ ভারতের দিল্লি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন রমেশ সাক্সেনা।
প্রথম-শ্রেণীর ক্রিকেট
পাঁচ মৌসুম বিহার দলের অধিনায়কের দায়িত্বে ছিলেন। এছাড়াও, দিলীপ ট্রফিতে কয়েকটি খেলায় পূর্ব অঞ্চল দলকে নেতৃত্ব দেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রমেশ সাক্সেনা। ৮ জুন, ১৯৬৭ তারিখে লিডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৬৭ সালে মাঝারিসারির সংরক্ষিত ব্যাটসম্যান হিসেবে দলের সাথে ইংল্যান্ড গমন করেন। লিডসে স্বাগতিক ইংল্যান্ডের বিপক্ষে ভারতের সদস্যরূপে টেস্ট ক্রিকেটে অভিষেক ঘটে রমেশ সাক্সেনা’র। সিরিজের প্রথম টেস্টে জিওফ্রে বয়কটের অপরাজিত ২৪৬ রানের কল্যাণে ইংল্যান্ড দল তাদের প্রথম ইনিংসে ৫৫০/৪ তুলে ইনিংস ঘোষণা করে। সাক্সেনা দুই ওভার বোলিং করার সুযোগ পেলেও কোন উইকেট পাননি। এরপর তিনি ব্যাট হাতে ফারুক ইঞ্জিনিয়ারের সাথে ব্যাটিং উদ্বোধনে নামেন। তিনি মাত্র ৯ রান তুলতে পেরেছিলেন। ভারত দল মাত্র ১৬৪ রানে গুটিয়ে যায় ও ফলো-অনের কবলে পড়ে। দ্বিতীয় ইনিংসে ভারতের ব্যাটিংয়ে মান বেশ উত্তরণ ঘটে। ৫১০ রান তুলে সফরকারীরা। এ পর্যায়ে তিনি সাত নম্বরে ব্যাটিংয়ে নেমে মাত্র ১৬ রান তুলেন। ইংল্যান্ড দল ছয় উইকেটে জয়লাভ করে। প্রথম-শ্রেণীর খেলাগুলো থেকে এ সফরে ২৩.৮০ গড়ে ২৩৮ রান তুলেন।
অবসর
ক্রিকেট খেলা থেকে অবসর গ্রহণের পর বিহার ঝাড়খণ্ড ক্রিকেট সংস্থার সম্পাদকের দায়িত্ব পালন করেছিলেন। ১৯৮০-এর দশকে রমেশ সাক্সেনা ভারতের টেস্ট দল নির্বাচকের দায়িত্ব পালন করেছিলেন।
স্ট্রোকে আক্রান্ত ও অসুস্থ হলে তাকে হাসপাতালে প্রেরণ করা হয়। অতঃপর, ১৬ আগস্ট, ২০১১ তারিখে ৬৬ বছর বয়সে জামশেদপুর এলাকায় টাটা মেইন হাসপাতালে রমেশ সাক্সেনা’র দেহাবসান ঘটে। মৃত্যুকাল স্ত্রী ও দুই পুত্র সন্তান রেখে যান।
হেডিংটন স্কুল
হেডিংটন স্কুল (ইংরেজিতে: Headington School) ইংল্যান্ডের অক্সফোর্ডে অবস্থিত একটি বালিকা বিদ্যালয়। ১৯১৫ সালে কয়েকজন খ্রিস্টীয় ধর্মযাজক এই বিদ্যালয়টি প্রতিষ্ঠা করেন। এই বিদ্যালয়ের মূলমন্ত্র হচ্ছে ‘ফাইট দ্য গুড ফাইট অফ ফেইথ’। এই বিদ্যালয়টির সংগীতও ‘ফাইট দ্য গুড ফাইট’। ব্রিটিশ বিদ্যালয় সাময়িকী গুড স্কুলস গাইড হেডিংটন স্কুল সম্পর্কে বলেছে, "এটি বিদ্যালয়ের পরিবেশ আনন্দময়। শিক্ষার্থীদের শিক্ষাগত উৎকর্ষতার পাশাপাশি বিদ্যালয়টি তাদের মানসিক বিকাশে খেলাধুলা এবং অন্যান্য সহশিক্ষা কার্যক্রমে গুরুত্ব দিয়ে থাকে"।
ইতিহাস
হেডিংটন স্কুল ১৯১৫ সালে খ্রিস্টীয় ধর্মযাজকদের একটী দল প্রতিষ্ঠা করেন। তাদের উদ্দেশ্য ছিল প্রথম বিশ্বযুদ্ধ পরবর্তি সময়ে নারীশিক্ষা সম্প্রসারণ করা এবং বালিকাদের উন্নত শিক্ষা প্রদান করা। অক্সফোর্ডের অস্লার রোডে হেডিংটন লজ নামে বিদ্যালয়টি যাত্রা শুরু করে। সেস্ময় বিদ্যালয়টিতে আটটি আবাসিক ছাত্রীনিবাস ছিল। যুদ্ধের পরে বিদ্যালয় প্রাঙ্গনে আরো ভবন নির্মাণ করা হয়। ১৯২০ সালে হেডিংটন স্কুল ড্যাভেনপোর্ট হাউজ নামে একটি আবাসিক ছাত্রীনিবাস নির্মাণ করে। এই ছাত্রীনিবাসে ২ একর বাগান এবং ১৯ একরবিশিষ্ট চারণভূমি ছিল। ১৯৩০ সালে বিদ্যালয়টির মূল ভবন নতুনভাবে নির্মাণ করা হয়। এটির স্থাপত্যশৈলী নিও-জর্জিয়ান রীতির। ভবনটি স্থাপত্যিক দিক থেকে উচ্চমানসম্পন্ন এবং এতে অনেক খোলামেলা জায়গা রয়েছে। ১৯৪২ সালে বিদ্যালয়টিকে শিক্ষাগত দাতব্য প্রতিষ্ঠান হিসেবে পরিণত করা হয়। স্থানীয় শিক্ষার্থীদের শিক্ষাপ্রদান এবং এর ফলে সামাজিক উৎকর্ষে অবদান রাখার স্বীকৃতিস্বরূপ এই রূপান্তর করা হয়।
সহশিক্ষা কার্যক্রম
হেডিংটন স্কুলে ৫০-এরও বেশি ধরনের সহশিক্ষা কার্যক্রম চালু রয়েছে।। খেলাধুলা থেকে ডিউক অফ এডিনবার্গ অ্যাওয়ার্ড পর্যন্ত বিভিন্ন ধরনের সহশিক্ষা কার্যক্রমে এই বিদ্যালয়ের শিক্ষার্থীরা অংশগ্রহণ করে। বিদ্যালয়টির খেলার দলসমূহ আঞ্চলিক এবং জাতীয় পর্যায়ে বিভিন্ন প্রতিযোগিতায় অবতীর্ণ হয়। এখানকার রোয়িং বা নৌকাঁচালনা দল ইংল্যান্ডের বিদ্যালয়-পর্যায়ের নৌকাঁচালনা দলসমূহের মধ্যে অন্যতম সফল। সিঙ্গাপুরে অনুষ্ঠিত ২০১০ গ্রীষ্মকালীন যুব অলিম্পিকে এই বিদ্যালয়ের দুইজন শিক্ষার্থী যুক্তরাজ্যের হয়ে অংশগ্রহণ করে এবং স্বর্ণপদক জয় করে। হেডিংটন স্কুলের রোবোটিক্স দল ২০১৪ সালের জাতীয় স্টুডেন্ট রোবোটিক্স প্রতিযোগিতায় পুরস্কার অর্জন করে। এটিই ইংল্যান্ডের প্রথম বালিকা বিদ্যালয় যা ২০১৩ সালে জাতীয় রোবোটিক্স প্রতিযোগিতায় অংশগ্রহণ করে। এই বিদ্যালয়ের শিক্ষার্থীদের দল অক্সফোড়্রড মিউজিক ফেস্টিভ্যালেও উল্লেখযোগ্য সঙ্গীত পরিবেশনা করেছে।
সুবিধাদি
বর্তমানে হেডিংটন বিদ্যালয় ২৩ একর জমির উপরে বিস্তৃত। বিদ্যালয়ে খেলার মাঠ, টেনিস কোর্ট, সুইমিং পুল রয়েছে। গত ১৫ বছরে বিদ্যালয়টি শিল্পকলা বিভাগের জন্য নতুন একটি ভবন, একটি থিয়েটার, নেপিয়ার হাউস নামের একটি নতুন ছাত্রীনিবাস এবং সঙ্গীত ভবন নির্মাণ করেছে। বিদ্যালয়ের আগের ভবনগুলো ১৯৩০ সালে নিও-জর্জিয়ান স্থাপত্যরীতিতে নির্মাণ করা হয়। ইংল্যান্ডের অল্প কয়েকটি বিদ্যালয়ের মধ্যে এই বিদ্যালয়টি অন্যতম যেখানে ঘোড়-দৌড় শেখানোর ব্যবস্থা আছে।
মোজাম্বিক স্পিটিং কোবরা
শ্রেণীকরণ
জার্মান প্রকৃতিবিদ উইলহেলম পিটারস ১৮৫৪ সালে এই প্রজাতির বর্ণনা দিয়েছেন।
বর্ণনা
সাপটি নীল, জলপাই বা উপরের দিকে কাঁচা কালো রঙের হয় সেই সাথে কিছুটা বা সমস্ত আঁশই কালো-কিনারাযুক্ত। নীচের দিকে স্যামন গোলাপী থেকে বেগুনি হলুদ বর্ণের, পুরো গা জুড়ে কালো বারগুলি দৃশ্যমান এবং ব্রাউন বা কালো রংঙের দাগযুক্ত বা প্রান্তযুক্ত হয়ে থাকে। তরুণ সাপগুলিতে মাঝে মাঝে গলায় গোলাপী বা হলুদ বার থাকে।
প্রাপ্তবয়স্কদের গড় দৈর্ঘ্য ৯০ সেমি - ১০৫ সেন্টিমিটার (৩-৩.৫ ফুট) হয়, তবে বৃহত্তম পরিমাপটি প্রকৃতপক্ষে একটি পুরুষ সাপের ছিল যা ১৫৪ সেমি (৫ ফুট) দীর্ঘ (ডারবান, কোয়া-জুলু নাটাল, দক্ষিণ আফ্রিকায় এটি ধরা হয়)।
বিচরণ
এই প্রজাতিটি গ্রীষ্মমন্ডলীয় এবং উপ-গ্রীষ্মমন্ডলীয় আফ্রিকার সভানা অঞ্চলের সর্বাধিক সাধারণ কোবরা। এটির কোয়াজুলু-নাটাল, ডার্বান পর্যন্ত দক্ষিণ, এমপুমালঙ্গা প্রদেশ লোভেল্ড অঞ্চল, দক্ষিণ-পূর্ব তানজানিয়া এবং পেম্বা দ্বীপ এবং পশ্চিমে দক্ষিণ-পূর্ব অঙ্গোলা এবং উত্তর-পূর্ব নামিবিয়া পর্যন্ত আবাস দেখা যায়। অল্প বয়স্ক সাপগুলিকে দিনের বেলা খোলা জায়গায় বেশি ঘন ঘন দেখা যায় হয়। মিশরীয় কোবরার মত, এই প্রজাতি পানির নিকটবর্তী অঞ্চলগুলিকে পছন্দ করে, যেখানে তাকে বিরক্ত করা হলে সহজেই লুকিয়ে যাবে।
বিষ
এটি আফ্রিকার অন্যতম বিপজ্জনক সাপ হিসাবে বিবেচিত হয়। এর বিষটি আমেরিকান মোজাভে রেটলস্নেকের মতোই বিষাক্ত (যাকে বিশ্বের সর্বাধিক বিষাক্ত রেটলস্নেক হিসাবে বিবেচনা করা হয়)। রিংখলসের মত এটিও তার বিষ ছুড়ে দিতে পারে। এর কামড় মারাত্মক স্থানীয় টিস্যুর ধ্বংস ঘটায় ( পাফ অ্যাডারের মতো )। চোখে বিষ গেলে দৃষ্টিহীনতা বা অন্ধত্ব তৈরি করতে পারে। এই প্রজাতির বিষে পোস্টসিন্যাপটিক নিউরোটক্সিন এবং সাইটোক্সিন থাকে। এই প্রজাতির কামড়ের ফলস্বরূপ কয়েকটি মাত্র প্রাণহানির ঘটনা ঘটেছে তবে বেঁচে থাকা বেশিরভাগেরই শরীর বিকৃতি ঘটেছে।
একটি পলিভ্যালেন্ট অ্যান্টিভেনম বর্তমানে ইউনিভার্সিডাদ ডি কোস্টা রিকার ইনস্টিটিটো ক্লোডোমিরো পিকাদো তৈরি করেছেন ।
খাদ্যাভ্যাস
এই কোবারার ডায়েটে মূলত উভচর, অন্যান্য সাপ, পাখি, ডিম, ছোট স্তন্যপায়ী প্রাণী এবং মাঝে মধ্যে এমনকি পোকামাকড়ও থাকে। এই কোবরাটি পচে যাওয়া প্রাণীর মৃতদেহগুলিকে খাওয়ার প্রতিবেদন রয়েছে। এটি কালো মাম্বার মতো বিষাক্ত সাপকে খাওয়ার রেকর্ড রয়েছে এবং এর বিষের প্রতিরোধ ক্ষমতা অর্জন করেছে।
প্রজনন
প্রজননের পর ডিম পাড়ে। ডিমের সংখ্যা ১০ থেকে ২২টি। বাচ্চাগুলো ফুটে বের হলে দৈর্ঘ্য হয় ২৩০-২৫০ মিমি পরিমাপের।
ব্ল্যাক নাইট স্যাটেলাইট
thumb|[[নাসার তোলা এই ছবিতে দেখতে পাওয়া মহাকাশীয় বস্তুটিকে রকেটের একটি ধ্বংসাবশেষ হিসাবে বর্ণনা করা হলেও, ষড়যন্ত্রকারী তত্ত্বের প্রবক্তারা দাবি করে বস্তুটি বহির্জাগতিক উপগ্রহ "ব্ল্যাক নাইট" হতে পারে]] ষড়যন্ত্র মতবাদ অনুসারে, ব্ল্যাক নাইট স্যাটেলাইট (Black Night satellite) হলো একটি রহস্যময় কৃত্রিম উপগ্রহ, যা পৃথিবীর মেরু কক্ষপথের কাছে পরিভ্রমণ করছে। কিছু প্রবক্তারা দাবি করে যে, এটি একটি বহির্জাগতিক বস্তু যার বয়স হবে প্রায় ১৩,০০০ বছর। সমালোচকরা এবং মূলধারার শিক্ষাবিদরা একে একটি ষড়যন্ত্র তত্ত্ব এবং পুরাণকথা বলে অভিহিত করেছেন যা বিভিন্ন সম্পর্কহীন গল্পসমূহের সম্মিলন তৈরি হয়েছে। বিশেষজ্ঞদের মতে, ১৯৯৮ সালে নাসার তোলা ব্ল্যাক নাইট স্যাটেলাইট ছবিটি হচ্ছে ইভিএ মিশনের সময় হারিয়ে যাওয়া তাপ-প্রতিবন্ধক কম্বল বা থারমাল ব্ল্যাঙ্কেট।
ইতিহাস
ইউএফও তাত্ত্বিকদের মতে, "ব্ল্যাক নাইট" হচ্ছে একটি বহির্জাগতিক উপগ্রহ, যা প্রায় ১৩,০০০ বছর ধরে পৃথিবীর কক্ষপথে পরিভ্রমণ করেছে। তবে "স্যাটেলাইট" এর গল্পটি সম্ভবত বিভিন্ন বস্তু এবং তাদের ব্যাখ্যা সম্পর্কে বেশ কয়েকটি বিচ্ছিন্ন গল্পের সংমিশ্রণ, সেগুলোর সবকটি স্বাধীনভাবে নথিভুক্ত করা হয়েছে এবং তাদের প্রথম প্রকাশের সময় ব্ল্যাক নাইট শব্দটি ব্যবহার করা হয়নি। উত্তর আয়ারল্যান্ডের অ্যামাগ প্লানেটারিয়ামের সিনিয়র শিক্ষা সমর্থন কর্মকর্তা মার্টিনা রেডপ্যাথের এই তত্ত্বের বিরোধিতা করে বলেছেন: "“ব্ল্যাক নাইট সম্পূর্ণভাবে সম্পর্কহীন গল্পসমূহের গোলমেলে মিশ্রণ; [যা] অস্বাভাবিক বিজ্ঞান পর্যবেক্ষণ প্রতিবেদন, রচয়িতাদের ভিন্নমতাবলম্বী ধারণা প্রচার, শ্রেণীবদ্ধ গুপ্তচর উপগ্রহ এবং মানুষের ছবির অতি-রূপায়ণ ব্যাখ্যা। এই উপাদানগুলো টুকরা টুকরা করে এলোমেলোভাবে মিশ্রিত করে এবং পৌরাণিকের অসামঞ্জস্যপূর্ণ দলা করে ইন্টারনেটে ছেড়ে দিয়েছে।”"
ব্ল্যাক নাইট কিংবদন্তির উৎপত্তি হয় ১৮৯৯ সালে নিকোলা টেসলার এক বেতার পরীক্ষায় সময়, যখন তিনি প্রাকৃতিক বহির্জাগতিক উৎসের পুনরাবৃত্তি শোনেন। ১৯২৮ সালে নরওয়ের অসলোর একজন শৌখিন বেতার অপারেটর ইয়োর্গেন হালস প্রথম দীর্ঘ বিলম্বিত প্রতিধ্বনি শুনতে পান। ডেইলি এক্সপ্রেস জানায়, “১৮৯৯ এবং ১৯২৮ সালের শব্দসমূহ একটি রহস্যই থেকে যায়, কিন্তু বিজ্ঞানীদের মতে সম্ভাব্য কারণ এখন পর্যন্ত বহির্জাগতিক উপগ্রহকে অন্তর্ভুক্ত করে না।” স্কেপটোইড পডকাস্টের সময় ব্রায়ান দান্নিং দেখায় যে, টেসলা এর ১৮৯৯ সালের রেডিও সংকেত বৈশিষ্ট্যাবলী ছিল পালসার, যা পরবর্তীতে ১৯৬৮ সালে আবিষ্কৃত হয়।
১৯৫৪ সালে, ইউএফও গবেষক ডোনাল্ড কিহো সংবাদপত্রকে বলেছিলেন যে মার্কিন যুক্তরাষ্ট্রের বিমান বাহিনী রিপোর্ট করেছিল, যে পৃথিবী প্রদক্ষিণকারী দুটি উপগ্রহ সনাক্ত করা হয়েছে। সে সময় কোনো দেশের কাছে কৃত্রিম উপগ্রহ উৎক্ষেপণের প্রযুক্তি ছিল না। সন্দেহবাদীরা উল্লেখ করেছিল যে কিহো সেই সময়ে একটি ইউএফও বই প্রচার করছিলেন, এবং খবরগুলো সম্ভবত "ব্যাঙ্গাত্মকভাবে" লেখা ছিল এবং গুরুত্বের সাথে নেওয়া হয় নি।
পশ্চিমবঙ্গ বিধানসভার বিরোধী দলনেতাদের তালিকা
যোগ্যতা
দাপ্তরিক বিরোধীদল হলো পশ্চিমবঙ্গ বিধানসভায় একটি রাজনৈতিক দলকে মনোনীত করতে ব্যবহৃত একটি শব্দ যা বিধানসভায় দ্বিতীয় বৃহত্তম সংখ্যক আসন পেয়েছে। আনুষ্ঠানিক স্বীকৃতি পাওয়ার জন্য, দলটির অবশ্যই বিধানসভার মোট সদস্য সংখ্যার কমপক্ষে ১০% থাকতে হবে।  একটি একক দলকে ১০% আসনের মানদণ্ড পূরণ করতে হবে, জোট নয়।  ভারতের অনেক রাজ্যের আইনসভাও এই ১০% নিয়ম অনুসরণ করে যখন বাকিরা তাদের নিজ নিজ কক্ষের নিয়ম অনুসারে একক বৃহত্তম বিরোধী দল পছন্দ করে।
১০ম মাউন্টেন অ্যাসল্ট ব্রিগেড (ইউক্রেন)
১০ তম মাউন্টেন অ্যাসল্ট ব্রিগেড " এডেলউইস " ( 10-та окрема гірсько-штурмова бригада "Едельвейс"  ) হল ইউক্রেনীয় গ্রাউন্ড ফোর্সের একটি বিশেষ ইউনিট, বিশেষ করে পর্বত যুদ্ধ পরিচালনার জন্য প্রশিক্ষিত। কলোমিয়ায় অবস্থিত এবং অপারেশনাল কমান্ড ওয়েস্টের অংশে, ব্রিগেডের ২০১৬ সালে ডনবাসে যুদ্ধ এবং ২০২২ সালে ইউক্রেনে রাশিয়ান আক্রমণ সহ বিভিন্ন সংঘাতে তাদের দেশকে রক্ষা করার ইতিহাস রয়েছে। এই সংঘর্ষের সময়, ব্রিগেড, মারিঙ্কা, পোপাস্না, মারিউপোল এবং বাখমুতকে রক্ষা করেছিল।
ইতিহাস
১০ তম মাউন্টেন অ্যাসল্ট ব্রিগেড ১লা অক্টোবর ২০১৫ সালে, অপারেশনাল কমান্ড পশ্চিমের অংশ হিসাবে, কলোমিয়াতে গঠিত হয়েছিল। সম্ভাব্য রোমানিয়ান আঞ্চলিক দাবি থেকে উত্তর বুকোভিনাকে রক্ষা করার এবং রাশিয়ার সাথে ভবিষ্যতের যেকোন সংঘর্ষের জন্য প্রস্তুতি নেওয়ার জন্য এর গঠনটি চালিত হয়েছিল। ব্রিগেডটি ২৪ তম পৃথক অ্যাসল্ট ব্যাটালিয়ন এবং প্রাক্তন আইদার ব্যাটালিয়ন সহ অভিজ্ঞ সৈন্য এবং স্বেচ্ছাসেবকদের নিয়ে গঠিত। এর প্রথম কমান্ডার, কর্নেল ভ্যাসিল জুবানিচ, ছিলেন ইউক্রেনের একজন হিরো এবং ১২৮ তম মেকানাইজড ব্রিগেডের প্রাক্তন ব্যাটালিয়ন কমান্ডার। নতুন নিয়োগকারীদের আকৃষ্ট করার জন্য, ব্রিগেড চুক্তির ভিত্তিতে ব্রিগেডে যোগদানকারী স্বেচ্ছাসেবকদের ২৫% বেতন বৃদ্ধির প্রস্তাব দেয়। নিয়োগপ্রাপ্তদের প্রথম দলে ১,০০০ স্বেচ্ছাসেবক ছিল। ২০১৬ সালের জানুয়ারিতে, ইউক্রেনের প্রতিরক্ষা মন্ত্রণালয় জানিয়েছে যে ব্রিগেড তার যুদ্ধ প্রশিক্ষণ শুরু করতে প্রস্তুত। ব্রিগেডটি বিলা সেরকভাতে অবস্থান করেছিল এবং পরে নতুন ব্যারাকগুলি সম্পন্ন হওয়ার পরে এটিকে কলোমিয়াতে স্থানান্তরিত করা হয়েছিল। ফেব্রুয়ারী ২০১৬-এ, ইউক্রেনীয় স্থল বাহিনী চেরনিভ্‌সিতে একটি নতুন বুকোভিনা মাউন্টেন ব্যাটালিয়ন গঠন করার সিদ্ধান্ত নেয় এবং ৮ তম পৃথক মোটরাইজড ইনফ্যান্ট্রি ব্যাটালিয়ন এবং ৪৬ তম পৃথক বিশেষ-উদ্দেশ্য ব্যাটালিয়ন "ডনবাস-ইউক্রেন" ব্রিগেডের রোস্টারে যুক্ত করা হয়। ১০ তম মাউন্টেন অ্যাসল্ট ব্রিগেড এইভাবে কয়েক হাজার সৈন্যের সমন্বয়ে একটি শক্তিশালী ইউনিটে পরিণত হয়েছিল। ২৫শে মে থেকে নভেম্বর ২০১৬ পর্যন্ত ডোনবাসের যুদ্ধে ব্রিগেড একটি গুরুত্বপূর্ণ ভূমিকা পালন করেছিল ব্রিগেডটিকে মারিঙ্কা, ক্রাসনোহরিভকা, তারামচুক, স্টেপনে এবং সোলোডকে ঘিরে গুরুত্বপূর্ণ এলাকা রক্ষার জন্য মোতায়েন করা হয়েছিল, যেখানে এটি বিচ্ছিন্নতাবাদী এবং রাশিয়ান আর্টিলারি, মর্টার এবং ট্যাঙ্কের নিরলস আক্রমণের মুখোমুখি হয়েছিল। প্রতিকূলতা থাকা সত্ত্বেও, ব্রিগেড তার স্থল ধরে রেখেছিল, শত্রু বাহিনীর বারবার আক্রমণের বিরুদ্ধে সফলভাবে রক্ষা করেছিল।
২৪শে আগস্ট ২০১৬ এ, ইউক্রেনের স্বাধীনতা দিবসে, ব্রিগেডকে তাদের যুদ্ধের পতাকা উপহার দিয়েছিলেন রাষ্ট্রপতি পেট্রো পোরোশেঙ্কো, তাদের দেশ রক্ষায় তাদের সাহসিকতা এবং উৎসর্গের স্বীকৃতি দিয়ে। ডনবাস যুদ্ধে সফরের সময়, ব্রিগেড ২২ জনকে হারিয়েছিল যারা মোতায়েন শেষ হওয়ার আগে যুদ্ধে নিহত হয়েছিল। ডনবাসে তার সফর শেষ করার পর, ব্রিগেড নভেম্বরে কলোমিয়ায় ফিরে আসে। ২৪ তম অ্যাসল্ট এবং ৪৬ তম পৃথক বিশেষ উদ্দেশ্য ব্যাটালিয়নগুলোকে তাদের বাড়ির কাছাকাছি স্থাপন করার ইচ্ছার কারণে ব্রিগেড থেকে প্রত্যাহার করা হয়েছিল, কারণ তাদের ৮০% কর্মী পশ্চিম ইউক্রেনের ছিল। ২০১৬ সালের মে থেকে নভেম্বর পর্যন্ত ডনবাসে যুদ্ধে প্রথম মোতায়েন করার পর ব্রিগেড আরও পুনর্গঠন করে ডিসেম্বর ২০১৬ সালে, ১০৯ তম এবং ১০৮ তম পৃথক মাউন্টেন অ্যাসল্ট ব্যাটালিয়নগুলো পূর্বে প্রত্যাহার করা ২৪ তম অ্যাসল্ট এবং ৪৬ তম পৃথক বিশেষ উদ্দেশ্য ব্যাটালিয়নগুলোকে প্রতিস্থাপন করার জন্য প্রতিষ্ঠিত হয়েছিল। ডেবালটসেভের যুদ্ধে ইউক্রেনীয় হতাহতদের সম্মান জানাতে ব্রিগেডটি তার পর্বত প্রশিক্ষণ পুনরায় শুরু করে, যার মধ্যে ভেলিকি ভার্খ এবং ইউক্রেনের সবচেয়ে উঁচু চূড়া হোভারলার চূড়ায় আরোহণ সহ। ২০১৭ সালের সেপ্টেম্বরে, পোপাস্নার চারপাশে অবস্থান রক্ষার জন্য ব্রিগেডটিকে আবার ডনবাসে মোতায়েন করা হয়েছিল, ২৩শে সেপ্টেম্বর নভোলেক্সান্দ্রিভকাতে যুদ্ধের সময় একজন সৈন্যের মৃত্যু হয়েছিল।
২০২২ সালে ইউক্রেনে রাশিয়ার আগ্রাসনের সময়, ব্রিগেডটি দেশের প্রতিরক্ষায় অংশ নিয়েছিল এবং ২০২২ সালের ফেব্রুয়ারিতে মারিউপোল এবং ২০২২ সালের ডিসেম্বরে বাখমুতের চারপাশে যুদ্ধে নিয়োজিত হয়েছিল বলে জানা গেছে
১৪ই ফেব্রুয়ারী ২০২৩-এ, ব্রিগেডকে তার পর্বত সৈন্যদের ঐতিহ্যের সম্মানে রাষ্ট্রপতি ভলোদিমির জেলেনস্কি দ্বারা এডেলউইস সম্মাননা প্রদান করা হয়েছিল।
৩৪তম স্ট্রিট–হাডসন ইয়ার্ডস স্টেশন
৩৪তম স্ট্রিট–হাডসন ইয়ার্ডস স্টেশন হল ম্যানহাটনের পশ্চিম দিকের আইআরটি ফ্লাশিং লাইনের একটি নিউ ইয়র্ক সিটি সাবওয়ে স্টেশন, এবং এটি ৭টি স্থানীয় ও & lt;  ৭ & gt;   এক্সপ্রেস পরিষেবার জন্য পশ্চিম ( রেলরোড দক্ষিণ ) টার্মিনাস। এটির দুটি ট্র্যাক ও একটি দ্বীপ প্ল্যাটফর্ম রয়েছে, যেখানে দুটি স্তরের মেজানাইন রয়েছে: একটি সরাসরি প্ল্যাটফর্মের উপরে এবং অন্যটি সরাসরি রাস্তার স্তরের নীচে। স্টেশনটি সরাসরি তার উপরের হাডসন ইয়ার্ডস মেগা-ডেভেলপমেন্টে পরিষেবা প্রদান করে এবং বৃহত্তর হাডসন ইয়ার্ডস পাড়ার মধ্যে অবস্থিত। স্টেশনটিতে হাডসন বুলেভার্ড বরাবর দুটি প্রবেশপথ রয়েছে: ৩৪তম স্ট্রিটের দক্ষিণে একটি প্রাথমিক প্রবেশপথ ও ৩৫তম স্ট্রিটের দক্ষিণে একটি গৌণ প্রবেশদ্বার৷
স্টেশনটি, মূলত ২০১২ গ্রীষ্মকালীন অলিম্পিকের জন্য শহরের বিডের ও ২০১২ সালের গ্রীষ্মে প্রথম খোলার জন্য নির্ধারিত ওয়েস্ট সাইড স্টেডিয়াম তৈরির ব্যর্থ প্রচেষ্টার অংশ ছিল। যখন লন্ডনকে অলিম্পিকের জন্য বেছে নেওয়া হয়েছিল, তখন উদ্বোধনের তারিখটি ২০১৩ সালে ডিসেম্বর মাসে ঠেলে দেওয়া হয়েছিল। ২০১১ সালে, স্টেশনে চলমান সিঁড়ি ও লিফটের কাজ শেষ না হওয়া পর্যন্ত উদ্বোধনটি ২০১৪ সালের জুন মাস পর্যন্ত স্থগিত করা হয়েছিল। চলমান সিঁড়ি, লিফট এবং অগ্নি ও নিরাপত্তা ব্যবস্থার সঙ্গে জড়িত বেশ কিছু বিলম্বের পর, অবশেষে ২০১৫ সালের ১৩ই সেপ্টেম্বর স্টেশনটি খোলা হয়। ৩৪তম স্ট্রিট স্টেশন হল ১৯৮৯ সালের পরে নিউ ইয়র্ক সিটি সাবওয়ে ব্যবস্থার প্রথম সম্পূর্ণ নতুন স্টেশন, সেইসাথে ১৯৫০ সালের পরে নিউইয়র্ক সিটি সরকার দ্বারা অর্থায়ন করা এই ধরনের প্রথম স্টেশন।
নতুন নির্মাণ, দূর পশ্চিম দিকের জন্য শহরের অংশ ও এমটিএ-এর মহাপরিকল্পনা, আইআরটি ফ্লাশিং লাইন পশ্চিমে টাইমস স্কোয়ার থেকে ইলেভেনথ অ্যাভিনিউ পর্যন্ত, তারপর দক্ষিণে ৩৪তম স্ট্রিট পর্যন্ত প্রসারিত করেছে। যদিও ওয়েস্ট সাইড স্টেডিয়াম পরিকল্পনা শহর ও  রাজ্য পরিকল্পনা সংস্থাগুলি প্রত্যাখ্যান করেছিল, ৭ সাবওয়ে সম্প্রসারণ পরিকল্পনাটি এগিয়ে যাওয়ার অনুমোদন পেয়েছিল, কারণ নিউইয়র্কের রাজনৈতিক নেতারা অষ্টম অ্যাভিনিউয়ের পশ্চিমে ও ৩৪তম স্ট্রিটের উত্তরে গুদাম জেলা দেখতে চেয়েছিলেন। হাডসন ইয়ার্ডস রিডেভেলপমেন্ট ও পাতাল রেল পরিষেবা সেই প্রচেষ্টার একটি অপরিহার্য অংশ ছিল। সম্প্রসারণটি জ্যাকব কে. জাভিটস কনভেনশন সেন্টারেও কাজ করে, যা ২০০৮-২০১৪ সালে সম্প্রসারিত হয়েছিল এবং স্টেশনের প্রবেশদ্বার থেকে এক ব্লক দূরে অবস্থিত।
পরিকল্পনা ও নির্মাণ
ম্যানহাটন সেন্ট্রাল বিজনেস ডিস্ট্রিক্টে যোগাযোগ উন্নত করার জন্য সিটি প্ল্যানিং কমিশনের ১৯৯৩ সালের প্রস্তাবের প্রতিক্রিয়ায়, মেট্রোপলিটন ট্রান্সপোর্টেশন অথরিটি (এমটিএ) নিউ জার্সি পর্যন্ত আইআরটি ফ্লাশিং লাইনের সম্প্রসারণের সম্ভাবনা অন্বেষণ শুরু করে। সিনেটর চার্লস শুমার দ্বারা ২০০১সালে আহবান করা একটি ব্যবসায়িক ও নাগরিক গোষ্ঠী যুক্তি দিয়েছিল যে মিডটাউন অফিস জেলার পশ্চিমমুখী সম্প্রসারণ একটি পাতাল রেল সম্প্রসারণ ছাড়া সম্পন্ন করা যাবে না, বলেছিল:
২০১২ গ্রীষ্মকালীন অলিম্পিকের জন্য নিউ ইয়র্ক সিটি বিডের অংশ হিসাবে পশ্চিম দিকের একটি স্টেশন আবার প্রস্তাব করা হয়েছিল। শহর সরকার ২০০৫ সালের জুলাই মাসের আগে তহবিল পেতে চেয়েছিল, সেই সময়ে আন্তর্জাতিক অলিম্পিক কমিটি অর্থায়নের বিষয়ে ভোট দেবে। যাইহোক, এমটিএ-এর মূলধন কর্মসূচীতে ঘাটতি, সেইসাথে সেকেন্ড এভিনিউ সাবওয়ে ও ইস্ট সাইড অ্যাক্সেসের জন্য আগে থেকে বিদ্যমান তহবিলের কারণে, এমটিএ সম্প্রসারণের জন্য অর্থ প্রদান করতে পারেনি। কাছাকাছি ওয়েস্ট সাইড ইয়ার্ডের উপরে একটি অলিম্পিক স্টেডিয়াম হিসাবে ওয়েস্ট সাইড স্টেডিয়ামের প্রস্তাবের পর, ২০০৫ সালে প্রত্যাখ্যান করা হয়েছিল, নিউ ইয়র্ক সিটি তাদের অলিম্পিক বিড হারিয়েছিল।
তৎকালীন মেয়র মাইকেল ব্লুমবার্গের জন্য, সম্প্রসারণটি তখনও একটি অগ্রাধিকার ছিল। তার ২০০৬ সালের ১২ই ডিসেম্বর নিউ ইয়র্ক লীগ অফ কনজারভেশন ভোটারদের উদ্দেশ্যে দেওয়া ভাষণে উল্লেখ করা হয়েছিল, যে ২০০৬ সালের নভেম্বর মাসে সরকার ৭ পাতাল রেলের ইলেভেনথ অ্যাভিনিউ ও ৩৪তম স্ট্রিটে সম্প্রসারণের জন্য বন্ড ইস্যু করা শুরু করেছে। সম্প্রসারণটি মিউনিসিপ্যাল ট্যাক্স ইনক্রিমেন্ট ফাইন্যান্সিং (টিআইএফ) বন্ড বিক্রয় থেকে নিউ ইয়র্ক সিটির তহবিল দিয়ে অর্থায়ন করা হয়েছিল, যা সম্প্রসারণ দ্বারা পরিবেশিত এলাকায় ভবিষ্যতের উন্নয়ন থেকে সম্পত্তি করের রাজস্ব দিয়ে পরিশোধ করা হবে বলে আশা করা হচ্ছে। ক্রমবর্ধমান হাডসন ইয়ার্ডস এলাকায় এক-স্টেশন সম্প্রসারণের জন্য মূলত US$২.১ বিলিয়ন খরচ হয়েছিল, কিন্তু শেষ পর্যন্ত বেড়ে US$2.4 billion হয়েছিল, ১০তম অ্যাভিনিউ-এ $৫০০ মিলিয়ন ব্যয়ের মধ্যবর্তী স্টেশন বাদে যা খরচের কারণে বাতিল করা হয়েছিল।
এমটিএ ২০০৭ সালের অক্টোবর মাসে জেএফ শেয়া, স্কানস্কা ইউএসএ সিভিল ও শিয়াভোন-এর যৌথ উদ্যোগ এস৩ সংস্থাকে   দীর্ঘ দ্বৈত গোলাকার সুড়ঙ্গ নির্মাণের জন্য  $১.১৪৫ বিলিয়ন প্রদান করে চুক্তি প্রদান করেছিল। চুক্তিটি ছিল টাইমস স্কোয়ারে তৎকালীন বর্তমান ৭ ট্রেন টার্মিনাস থেকে পশ্চিম দিকে ৪১তম স্ট্রিটের নীচে এলেভেনথ অ্যাভিনিউ, তারপর ২৬তম স্ট্রিটে সুড়ঙ্গ তৈরি করা।  রিচার্ড ড্যাটনার অ্যান্ড পার্টনারস, আর্চিটেক্টস ৩৪তম স্ট্রিট স্টেশনের নকশা করেছিল।  নতুন টার্মিনালের শেল খনন ও ড্রিল-এন্ড-ব্লাস্ট পদ্ধতি ব্যবহার করে প্রথম  সুড়ঙ্গ তৈরি করার পরে, এস৩ অবশিষ্ট  ) খননের জন্য দুটি টানেল-বোরিং মেশিন (টিবিএম) স্থাপন করেছিল। এটি খনন করার সাথে সাথে, প্রতিটি টিবিএম সুড়ঙ্গের অভ্যন্তরভাগ তৈরি করার জন্য প্রিকাস্ট কংক্রিট লাইনার অংশগুলি স্থাপন করেছিল।
খাপা
খাপা (Khapa) ভারতের মহারাষ্ট্র রাজ্যের নাগপুর জেলার একটি শহর।
৩৪তম স্ট্রিট–হাডসন ইয়ার্ডস স্টেশন
পরিকল্পনা ও নির্মাণ
এমটিএ ২০২১ সালের এপ্রিল মাসে ঘোষণা করেছিল যে সুড়ঙ্গ, স্টেশন মেজানাইন ও যাত্রী প্ল্যাটফর্মের চুক্তি ৮৫% সম্পূর্ণ হয়েছে এবং যান্ত্রিক ও বৈদ্যুতিক ব্যবস্থা, বৈদ্যুতিক শক্তি, আলো ও ট্রেনের ট্র্যাক ব্যবস্থাগুলির চুক্তি ২০১১ সালের জুলাই মাসের মধ্যে প্রদান করা হবে। চুক্তি ২০১১ সালের সেপ্টেম্বর মাসে প্রদান করা হয়। এমটিএ ২০১২ সালের মে মাসে ঘোষণা করেছে যে সম্প্রসারণ, এখন ৬৫% সম্পূর্ণ, রেলের প্রথম সেট স্থাপন করা হয়েছে।  সম্প্রসারণ ২০১৩ সালের আগস্ট মাসে 90% সম্পূর্ণ হয়েছিল।
ব্লুমবার্গ ২০১৩ সালের ২০ই ডিসেম্বর সম্প্রসারণের একটি সাংবাদিক সফরের সময়, মেয়র হিসাবে তার উত্তরাধিকারের একটি অংশ উদযাপন করে প্রায়-সম্পূর্ণ স্টেশনে একটি ট্রেনে একটি আনুষ্ঠানিক যাত্রা করেছিলেন।   ট্রেনের পরীক্ষামূলক যাত্রা ২০১৫ সালের জুন মাস শুরু হয়েছিল না।
খাপা
জনসংখ্যার উপাত্ত
এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে খাপা এর সাক্ষরতার হার বেশি।